మనీలా : ఫిలిప్పైన్స్ అధ్యక్షుడు రోడ్రిగో డుటెర్టీ సంచలనాలకు మారుపేరుగా నిలుస్తున్నారు. మాదక ద్రవ్యాల అక్రమార్కులపై ఆయన ఉక్కుపాదం మోపి, ప్రపంచం దృష్టిని ఆకర్షించారు. ఆయన తాజాగా చెప్పిన మాటలు బాంబులా పేలాయి. తన కుటుంబ సభ్యుల్లో కొందరు ఇస్లామిక్ స్టేట్ ఉగ్రవాద సంస్థలో చేరి ఉంటారన్నారు. ఓ వార్తాసంస్థతో ఆయన మాట్లాడుతూ ‘‘ఐఎస్ఐఎస్ అంతటా ఉన్నట్లుంది’. నా కజిన్స్ గతంలో మోరో ఇస్లామిక్ లిబరేషన్ ఫ్రంట్, మోరో నేషనల్ లిబరేషన్ ఫ్రంట్లలో ఉండేవారు. వాళ్ళు ప్రస్తుతం ఇస్లామిక్ స్టేట్లో చేరినట్లు తాను విన్నాను’’ అన్నారు. దీని గురించి తాను ఇతర అధికారులతో మాట్లాడానన్నారు. అయితే ఆ సమాచారాన్ని ఇప్పుడే బయటపెట్టడానికి సిద్ధంగా లేనని తెలిపారు. ఇటీవల ఫిలిప్పైన్స్ను వణికించిన రెండు పేలుళ్ళ వెనుక ఇస్లామిక్ స్టేట్ హస్తం ఉండే అవకాశం ఉందన్నారు.
maneela : philippines adhyakshudu rodrigo duterty sanchalanaalaku maaruperugaa nilustunnaaru. maadaka dravyaala akramaarkulapai aayana ukkupaadam mopi, prapancham drushtini aakarshinchaaru. aayana taajaagaa cheppina maatalu bambula pelai. tana kutumba sabhyullo kondaru islamic state ugravaada samsthalo cheri untaarannaaru. oo vaartaasamsthatho aayana maatlaadutuu ‘‘isis antataa unnatlundi’. naa cazins gatamlo moro islamic libaration frunt, moro neshanal libaration fruntlalo undevaaru. vaallu prastutam islamic statelo cherinatlu taanu vinnaanu’’ annaru. deeni gurinchi taanu itara adhikaarulatho matladanannaru. ayithe aa samaachaaraanni ippude bayatapettadaaniki siddamgaa lenani telipaaru. iteevala philippynesnu vanikinchina rendu paelulla venuka islamic state hastam unde avakaasam undannaaru.